Ola Nordmann er gjennom mange år nå blitt svinfeit på for høye lønninger og enda mer forvokst på billige penger. En lite trimma versjon med svak økonomisk innsikt. Som en stor bil med liten motor. Vi har politikere som mest av alt opptrer som grådige fugleunger. De gjenspeiler Ola Nordmann. En fugleunge som med tid og stunder skal møte en virkelighet på egne ben. Alltid med nebbet åpent og kontinuerlig grådig skrikende etter mer. Hele det norske samfunnet har gjort seg avhengig av lett tilgang på penger. Lette penger gir lette tanker og hoder. Ola nordmann svever på sin vei. Ingen vanskelige økonomiske beslutninger trenger å bli tatt sålenge vi kan bruke av oljeformuen vår. Og vi synes det er ekstra viktig og gjevt å utad fremstå som en diplomatisk stormakt som spiller på de store arenaene sammen med de store gutta. Vi bruker store pengesummer på et UD med sitt korps av skrivebordsvante diplomater som lever hele sitt yrkesaktive liv i et godt beskyttet miljø. Disse disiplene sendes ut for å vise verden den rette vei. Godt utdannet er de, disse grønnskollingene i livets harde skole.
I sånne tider er det greit å være trader med kort horisont. Jeg løper med saueflokken enn så lenge. Er riktignok ikke den fremste frontrunneren, men ligger godt plassert langt fremme, men søker bevisst posisjon ut mot siden av flokken og klar til å komme meg ut av flokken når tiden føles moden. Det er en strategi som passer meg og min risikopreferanse. Når farten øker så øker man selv farten inntil man synes at farten er for stor eller distansen for lang. Så kaster man seg ut helt, og angrer når man ser at som oftest så løper flokken et godt stykke til før stupet er der. Poenget er da å ikke dvele for lenge på det man gikk gipp av her, men heller å intensivere jakten på å finne neste saueflokk å løpe med. Og sånn går nå dagan. For en trader, da vel å merke.
Ellers ser jeg resonnementet ditt for å ha kort horisont. Dessverre er det svært få som lykkes med kortsiktig trading. Folk flest kan generelt vise til elendige resultater på den fronten, og bør derfor holde seg til aksjefond.
Ja, er det ikke herlig hvordan Google Adsense viser de annonsene de anser som mest relevant for brukerne. Snakker om å ta feil. Tar for gitt at ingen av dere lesere er så blåøyde og trykker på noen av dem. Hvis så, kan dette prosjektet om å formidle kunnskap om økonomi og investeringer like gjerne legges ned. For da vil jeg tydeligvis ikke ha nådd igjennom 🙂
Absolutt. Ingen ting er garantert i aksjemarkedet, og det er vel poenget hans. Det finnes hele 30 års perioder hvor f.eks obligasjoner har gjort det bedre enn aksjer. Samtidig er det viktig å få frem at slikt er vanvittig sjelden. Har skrevet litt om historisk avkastning i aksjer og obligasjoner her: http://www.finansnerden.no/hvorfor-du-bor-investere-i-obligasjoner/